
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par Jēkabpils novada pašvaldības nekustamo īpašumu Auseklīša ielā 1A un Auseklīša ielā 1B, Jēkabpilī, Jēkabpils novadā, pārņemšanu valsts īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma 42. panta otrā daļa un 43. pants.
Informatīvais ziņojums "Par priekšlikumiem valsts budžeta prioritārajiem pasākumiem 2023.gadam un budžeta ietvaram 2023.-2025.gadam" (Ministru kabineta 2023.gada 13.janvāra ārkārtas sēdes protokols Nr.2, 1.§).
Jēkabpils novada domes 2023.gada 26.oktobra lēmums Nr.1090 (protokols Nr.17, 69.§) "Par nekustamo īpašumu nodošanu īpašumā bez atlīdzības valstij".
1.2. Mērķis
Mērķa apraksts
Ministru kabineta rīkojuma projekts (turpmāk - rīkojuma projekts) paredz no Jēkabpils novada pašvaldības (turpmāk - Pašvaldība) pārņemt bez atlīdzības valsts īpašumā un nodot Iekšlietu ministrijas valdījumā nekustamos īpašumus Auseklīša ielā 1A un Auseklīša ielā 1B, Jēkabpilī, Jēkabpils novadā, lai nodrošinātu Iekšlietu ministrijas padotībā esošo iestāžu valsts pārvaldes funkciju - sabiedriskās kārtības un drošības, civilās aizsardzības, īstenošanu.
 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pašvaldībai ir nostiprinātas īpašuma tiesības Jēkabpils pilsētas zemesgrāmatā uz šādiem nekustamajiem īpašumiem (turpmāk kopā - nekustamie īpašumi):
1. nekustamo īpašumu Auseklīša ielā 1A, Jēkabpilī, Jēkabpils novadā (nekustamā īpašuma kadastra Nr.5601 002 4331), kas sastāv no zemes vienības ar kadastra apzīmējumu 5601 002 0298, ar platību 5092 m2. Īpašuma tiesības uz nekustamo īpašumu ir nostiprinātas Jēkabpils pilsētas zemesgrāmatas nodalījumā Nr.100000228126. Saskaņā ar informāciju no Nekustamā īpašuma valsts kadastra informācijas sistēmas (turpmāk - NĪVK IS) nekustamā īpašuma kadastrālā vērtība uz 2023.gada 1.janvāri ir 17 402 euro. Nekustamā īpašuma lietošanas mērķis 0906 - Valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve, kā arī noteikts apgrūtinājums: aizsargjoslas teritorija gar ielu - būvlaide - 0,0502 ha platībā.
2. Nekustamo īpašumu Auseklīša ielā 1B, Jēkabpilī, Jēkabpils novadā (nekustamā īpašuma kadastra Nr.5601 002 0020), kas sastāv no zemes vienības ar kadastra apzīmējumu 5601 002 0256, ar platību 4069 m2. Īpašuma tiesības uz nekustamo īpašumu ir nostiprinātas Jēkabpils pilsētas zemesgrāmatas nodalījumā Nr.100000490235. Saskaņā ar informāciju no NĪVK IS nekustamā īpašuma kadastrālā vērtība uz 2023.gada 1.janvāri ir 467 euro, nekustamā īpašuma lietošanas mērķis 0501 - Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa, kā arī noteikts apgrūtinājums - ekspluatācijas aizsargjoslas teritorija gar ielu vai ceļu - sarkanā līnija 0,166 ha platībā.
Nekustamajiem īpašumiem noteiktie apgrūtinājumi neietekmēs nekustamo īpašumu turpmāko izmantošanu to atsavināšanas gadījumā. 
 
Problēmas un risinājumi
Problēmas apraksts
Saskaņā ar Ministru kabineta 2023.gada 13.janvāra ārkārtas sēdē nolemto (prot.Nr.2 1.§) plānots finansējums prioritārajam pasākumam "VUGD depo - katastrofu pārvaldības centri (IeM)", un daļa no plānotā finansējuma tiks piešķirta jauna katastrofu pārvaldības centra būvniecībai Jēkabpilī.
Nodrošinājuma valsts aģentūra (turpmāk - Aģentūra) izvērtēja Iekšlietu ministrijas valdījumā un Aģentūras pārvaldīšanā esošos nekustamos īpašumus Jēkabpilī un secināja, ka valdījumā esošajos nekustamajos īpašumos jaunu katastrofu pārvaldības centru uzbūvēt nav iespējams. Tādējādi nepieciešams pārņemt no Pašvaldības nekustamos īpašumus valsts īpašumā, lai nodrošinātu Iekšlietu ministrijas padotībā esošo iestāžu valsts pārvaldes funkciju - sabiedriskās kārtības un drošības, civilās aizsardzības, īstenošanu, proti, lai Aģentūra piešķirto valsts budžeta līdzekļu ietvaros Jēkabpilī varētu uzbūvēt katastrofu pārvaldības centra ēku ar telpām Valsts policijai, Iekšlietu ministrijas Informācijas centram, Nodrošinājuma valsts aģentūrai, Pilsonības un migrācijas lietu pārvaldei, kā arī Neatliekamās medicīniskās palīdzības dienestam. Jaunās katastrofu pārvaldības centra ēkas kopējā platība būs ap 3000 m2.
 
Risinājuma apraksts
Aģentūra 2023. gada 22. maija vēstulē Nr.1.3.2-15/3819 “Par zemes vienību katastrofu pārvaldības centra būvniecībai Jēkabpilī” un 2023.gada 16.oktobra vēstulē Nr.1.3.2-15/7402 “Par zemes vienību nodošanu un apbūves tiesības piešķiršanu katastrofu pārvaldības centra būvniecības veikšanai” informēja Pašvaldību, ka Iekšlietu ministrijas Būvniecības padome ir apstiprinājusi ieceri sešpadsmit katastrofu pārvaldības centru, kas nepieciešami iekšlietu iestāžu funkciju veikšanai, būvniecībai. Šajā skaitā ir plānots Jēkabpilī būvēt katastrofu pārvaldības centra ēku ar telpām Valsts policijai, Iekšlietu ministrijas Informācijas centram, Nodrošinājuma valsts aģentūrai, Pilsonības un migrācijas lietu pārvaldei, kā arī Neatliekamās medicīniskās palīdzības dienestam (provizoriski kopā 3000 m2). Aģentūra ir secinājusi, ka minētās ēkas būvniecībai atbilstošākie būtu Pašvaldībai piederošie nekustamie īpašumi. Ņemot vērā minēto, Aģentūra lūdza Pašvaldību pieņemt lēmumu par nekustamo īpašumu nodošanu bez atlīdzības Iekšlietu ministrijas īpašumā, lai nodrošinātu katastrofu pārvaldības centra būvniecību.
2023. gada 26. oktobrī pieņemts Jēkabpils novada domes lēmums Nr.1090 (protokols Nr. 17, 69. §) “Par nekustamo īpašumu nodošanu īpašumā bez atlīdzības valstij” (turpmāk - lēmums Nr.1090) nodot Latvijas valstij Iekšlietu ministrijas personā īpašumā bez atlīdzības Pašvaldībai piederošo nekustamo īpašumu Auseklīša iela 1A, Jēkabpils, Jēkabpils novads, kadastra numurs 5601 002 4331, visā tā sastāvā, un nekustamo īpašumu Auseklīša iela 1B, Jēkabpils, Jēkabpils novads, kadastra numurs 5601 002 0020, visā tā sastāvā. Iepriekš minētos nekustamos īpašumus nodod valsts funkcijas – valsts nekustamo īpašumu būvniecībai, nodrošināšanai, proti, iekšlietu iestāžu un Neatliekamās medicīniskās palīdzības dienesta funkciju veikšanai.
Atbilstoši lēmuma Nr.1090 lemjošās daļas 5.punktā iekļautajai Jēkabpils novada domes piekrišanai nekustamo īpašumu savienošanai, Aģentūra veiks abu iepriekš minēto zemes vienību apvienošanu, izveidojot vienu nekustamo īpašumu. No jauna izveidotajam nekustamajam īpašumam tiks noteikts katastrofu pārvaldības centra būvniecībai atbilstošs nekustamā īpašuma lietošanas mērķis (ja ir saņemts šāds apstiprinājums no Pašvaldības kompetentās iestādes (struktūrvienības)).
Lēmumā Nr.1090 arī nolemts, ka valstij, nostiprinot zemesgrāmatā īpašuma tiesības uz atsavināmajiem nekustamajiem īpašumiem, zemesgrāmatā ierakstāma atzīme par aizliegumu atsavināt nekustamos īpašumus un apgrūtināt tos ar hipotēku.
Līdz ar to nepieciešamība pārņemt nekustamos īpašumus Iekšlietu ministrijas valdījumā ir saistīta ar jauna katastrofu pārvaldības centra būvniecību un uzturēšanu. Savukārt, ja iestātos neparedzēti apstākļi, kas izslēgtu katastrofu pārvaldības centra būvniecību, attiecīgie nekustamie īpašumi tiktu nodoti atpakaļ Pašvaldībai.
Ja būs nepieciešams izpildīt rīkojuma projektā noteikto pienākumu nodot rīkojuma projekta 1. punktā minētos nekustamos īpašumus bez atlīdzības Pašvaldībai un katastrofu pārvaldības centrs jau būs uzbūvēts, nodošana atpakaļ tiks īstenota, ievērojot Civillikuma 850. pantā noteikto, ka būve ir atzīstama par nekustamā īpašuma sastāvā ietilpstošās zemes vienības blakus lietu, ir nesaraujami saistīta ar šo zemes vienību un atbilstoši Civillikuma 853. pantam ir atsavināma kopā ar galvenajām lietām, kā arī ievērojot Civillikuma 968. pantu, saskaņā ar kuru uz zemes uzcelta un cieši ar to savienota ēka atzīstama par tās sastāvdaļu.
Nekustamo īpašumu pārvaldīšanu un apsaimniekošanu nodrošinās Aģentūra piešķirto valsts budžeta līdzekļu ietvaros.
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projektam nav ietekmes uz valsts budžetu, jo papildu finanšu līdzekļi no valsts budžeta nav nepieciešami. Projekts tiks īstenots Iekšlietu ministrijas budžeta apakšprogrammai 40.02.00 "Nekustamais īpašums un centralizētais iepirkums" piešķirto valsts budžeta līdzekļu ietvaros, tai skaitā sedzot izdevumus par nekustamo īpašumu īpašumtiesību pārreģistrāciju zemesgrāmatā uz valsts vārda Iekšlietu ministrijas personā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Rīkojuma projekts neatbilst Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" noteiktajiem kritērijiem, sabiedrības līdzdalības kārtība rīkojuma projekta izstrādē netiek piemērota.
 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Iekšlietu ministrija
Nodrošinājuma valsts aģentūra
Jēkabpils novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

